Ինֆոգրամ (ընկերություն)

Ինֆոգրամ, Ռիգայում, Լատվիա, ստեղծված տվյալների վիզուալիզացիայի և ինֆոգրաֆիկայի հարթակ։

Այն հնարավորություն է տալիս մարդկանց ստեղծել և կիսել թվային տրամագրերը, ինֆոգրաֆիկան և քարտեզները։ Ինֆոգրամ ընկերությունն առաջարկում է ինտուիտիվ WYSIWYGի խմբագիր, որն օգտվողների տվյալները փոխարկում է ինֆոգրաֆիկայի, որը կարելի է հրապարակել, տեղադրել կամ կիսել։ Այս գործիքն օգտագործելու համար օգտվողները կարիք չունեն կոդավորման հմտությունների. օգտագործողների մեջ են մտնում՝ նորությունների հարթակները, մարքեթինգային թիմերը, կառավարությունները, ուսուցանողները և ուսանողները։

Ինֆոգրամներ ստեղծող ընկերությունը, որն էլ հենց կոչվում է Ինֆոգրամ ընկերություն, հիմնադրվել է 2012 թվականին Ռիգայում (Լատվիա) և ունի ևս մեկ գրասենյակ Սան Ֆրանցիսկոյում։ 2016 թվականի հոկտեմբերից ըստ Infogram -ի , այն ունի 3 միլիոն օգտագործող, որոնք ստեղծել են աղյուսակներ և ինֆոգրաֆիկա, որոնք դիտվել են ավելի քան 1,5 միլիարդ անգամ։

Ինֆոգրամ ընկերությունը 2017 թվականի մայիսին ձեռք է բերվել Փրեզի (Prezi) կողմից, որը ներկայացնում է ինովացիոն ծրագրային ընկերություն։

Պատմություն 
Ինֆոգրամ ընկերությունը հիմնադրվել է 2012 թվականի փետրվարին Ռիգայում (Լատվիա), Ուլդիս Լայտերտի, Ռայմոնդս Կաժեի և Ալիս Դիրիկայի կողմից։

2013 թվականի հունվարին ընկերությունը հաղթեց միջազգային Hy Berlin բարձր մրցակցությունում։ Մրցակցության ընթացքում Ինֆոգրամի գլխավոր տնօրեն Ուլդիս Լայտերտը հայտարարեց, որ ընկերությունը ստեղծել է ավելի շատ կաղապարներ և աշխատում է Microsoft-ի հետ իրենց պլատֆորմը Microsoft Office-ի ժամանակակից տարբերակում միացնելու համար։

Ընկերությունը նվաճել է նաև 2013 թվականի Kantar Information Beautiful Award մրցանակաբաշխության մրցանակը, որը «հայտարարում է գերազանցություն և գեղեցկություն տվյալների վիզուալիզացման, ինֆոգրաֆիկայի, ինտերակտիվ և տեղեկատվական արվեստի մեջ»։

2014 թվականի դեկտեմբերին ընկերությունը ձեռք է բերել Brazil տվյալների վիզուալիզացման վրա հիմնված բլոգը, Visualoop -ը։

ԱՄՆ-ում վաճառքի և մարքեթինգի ընդլայնման նպատակով Infogram-ը 2014 թվականի փետրվարին ապահովել է 1.8 միլիոն դոլարի ֆինանսավորում։ Այս հայտարարությունն արվել է Ռիգայում անցկացված Բալթյան երկրների TechChill համաժողովում։ Այդ ժամանակ ֆինանսավորումը համարվում էր ամենամեծը ընկերության ստեղծումից ի վեր։

Ինֆոգրամ ընկերությունը նվաճել է Լատվիայի 2017 թվականի ազգային դիզայնի մրցանակը։

Ձեռք բերում Prezi-ի կողմից 
Prezi -ն, վեբ հիմքով ծրագրեր ստեղծող ընկերություն, 2017 թվականի մայիսին ձեռք է բերել Ինֆոգրամ ընկերությունը։ Ինֆոգրամ ընկերությունն այժմ ամբողջությամբ Prezi-ին պատկանող դուստր ձեռնարկություն է։

Ինֆոգրամ ընկերությունը Forbes-ի «2017 թվականի լավագույն ինֆոգրաֆիկայի գործիքներ» ցուցակում ընդգրկվել է թիվ 1 տեղում, որը տպագրվել է 2017 թվականի սեպտեմբերին։

2017 թվականի հոկտեմբերին Infogram -ը հայտարարեց իր տվյալների վիզուալիզացման պլատֆորմի նոր տարբերակի մասին, այդ թվում՝ ձգել և թողնել (drag-and-drop) խմբագիրը, ավելի քան 40 նոր դիզայներական կաղապարներ և սոցիալական լրատվամիջոցներին աջակցությունը։

Տես նաև 
Infogram examples
Ինֆոգրաֆիկա
Տվյալների վիզուալիզացիա

Ծանոթագրություններ 

Վեբ ծրագրավորում
Գրաֆիկական ծրագրային ապահովումներ
Լատվիայի կազմակերպություններ
Լատվիայի տնտեսություն
Վեբ-քարտեզագրություն